Aluminium hidroksida

Aluminium hidroksida, Al(OH)3, dahulu dipanggil hidrat alumina atau alumina trihidrat (Al2O3·3H2O), dijumpai di alam semula jadi sebagai galian gibsit (juga dikenali sebagai hidrargilit) dan ketiga-tiga polimorfnya yang jauh lebih jarang: baierit, doyleit dan nordstrandit. Yang berkait rapat ialah aluminium oksida hidroksida, AlO(OH), dan aluminium oksida, Al2O3, hanya berbeza dengan kehilangan air. Sebatian-sebatian ini bersama-sama merupakan komponen utama bagi bijih aluminium, bauksit. Aluminium hidroksida termendak segar-segar membentuk gel, yang merupakan asas untuk penggunaan garam aluminium sebagai bahan kelompok dalam penulenan air. Gel ini menghablur dengan masa. Gel aluminium hidroksida boleh dinyahhidratkan (contohnya, menggunakan pelarut tidak akueus boleh campur air seperti etanol) untuk membentuk serbuk aluminium hidroksida amorf, yang sedia larut di dalam asid. Serbuk aluminium hidroksida yang telah dipanaskan kepada suhu tertingkat di bawah keadaan yang terkawal dengan berhati-hati dikenali sebagai alumina aktif dan digunakan sebagai bahan pengering, zat penjerap, dalam penulenan gas, sebagai sokongan mangkin Claus, dan zat penjerap untuk mangkin semasa pengilangan polietilena oleh proses Sclairtech.

Rujukan

Pautan luar
 International Chemical Safety Card 0373
 "Some properties of aluminum hydroxide precipitated in the presence of clays", Soil Research Institute, R C Turner, Department of Agriculture, Ottawa
 Effect of aging on properties of polynuclear hydroxyaluminum cations
 A second species of polynuclear hydroxyaluminum cation, its formation and some of its properties

Kategori:Sebatian aluminium
Kategori:Antasid
Kategori:Hidroksida
Kategori:sebatian tak organik
Kategori:Pengikat fosfat